Da Serio is a Fluss in da Lombardei in Italien. Sei Quej liegt auf 2500 m Hech am Passo del Serio zwischn am Monte Torena (2911 m) undm Pizzo del Diavolo della Malgina (2926 m) in da Nech vo da Gmoa Valbondione. De duatign dreistufign Wasserfälle des Serio gejtn ois de zwoathechstn vo Italien. Er duachqueat de Provinzn vo Bergamo und Cremona, an seim Ufa liegt da Flughofn Orio al Serio nohe vo da Stod Bergamo sowia de Stod Crema. Sidli vo Montodine mindta in de Adda, dern Wossa iwa'n Po des Adriatische Meer eareicht.